Lempung mbentuk gumpelan atos nalika garing lan lèngkèt yèn teles kena banyu. Sipat iki ditemtokaké déning jinis mineral lempung kang ndhominasi bahané. Mineral lempung digolongaké dhedhasar susunan lapisan oksidha silikon lan oksidha aluminiyum kang mbentuk kristalé. Golongan 1:1 duwé lapisan siji oksidha silikon lan siji oksidha aluminiyum, sauntara iku golongan 2:1 duwé rong lapis golongan oksidha silikon lan salapis oksidha aluminiyum. Mineral lempung golongan 2:1 duwé sipat elastis kang kuwat, nyusut nalika garing lan dadi gedhé nalika teles. Amarga perilaku iki sawatara jinis tanah bisa mbentuk kerut-kerut utawa "pecah-pecah" yèn wis garing.